Stajnberg: Saradnjom do evropske budućnosti
Hilari Klinton će liderima u regionu poručiti da treba doneti neophodne odluke kako bi se taj cilj ostvario, kazao je za GA njen zamenik
Ciljevi posjete državne sekretarke regionu su, kako navodi njen zamjenik Džejms Stajneberg, jasni. Stajnberg je istakao da će liderima u Beogradu i Prištini Klinton uputiti više poruka. „ Sjedinjene Države, dodao je visoki američki zvaničnik, smatraju da je važno da srpske i kosovske vlasti počnu dijalog i shvate da nema prevelike koristi sada se fokusirati na pitanja koja se tiču statusa, imajući u vidu razlike u stavovima, poručuje zamjenik državnog sekretara. Zamjenik državnog sekretara takođe je najavio da će prava srpske manjine i sjevera Kosova biti jedna od tema razgovora državne sekretarke i kosovskih lidera. “ Komentarišući rezultat nedavno održanih izbora u Bosni i Hercegovini, Stajnberg je rekao da se Vašington nada što bržem formiranju nacionalne vlade, koja će biti u mogućnosti da donese odluke neophodne za članstvo zemlje u NATO u EU. To, kako ističe američki zvaničnik, podržavaju sve etničke zajednice. Zamjenik državnog sekretara je zaključio da je američko liderstvo na Zapadnom Balkanu važno, ali da je za postizanje uspjeha u regionu od ključne važnosti saradnja sa Evropskom unijom.